Εμπορικές διαφημίσεις ελληνικών εταιρειών μικροζυθοποιίας (2015-2022)
Creators: name: Ανδρουλάκη, Άννα Ιωάννη
Publisher: name: Aristotle University of Thessaloniki
Year: 2022
Subjects: Ελληνική μικροζυθοποιία
Διαφήμιση
Μπύρα
Τοπικότητα
Ποιότητα
Brand name

description: Η εικόνα της παγκόσμιας αγοράς της μπύρας μεταμορφώνεται διαρκώς μετά την εκθετική αύξηση των μικροζυθοποιιών. Ως συνέπεια αυτού, ο κλάδος της μικροζυθοποιίας στην Ελλάδα γνώρισε πρωτοφανή ανάπτυξη τα τελευταία χρόνια, ενθαρρύνοντας την ίδρυση ολοένα και περισσότερων επιχειρήσεων. Σήμερα, οι ελληνικές μικροζυθοποιίες, υιοθετώντας καλές πρακτικές, αξιοποιώντας αγνές και τοπικές πρώτες ύλες και σεβόμενες τον καταναλωτή και τις ανάγκες του, έχουν καταφέρει να εδραιωθούν στην αγορά της μπύρας. Σκοπός της παρούσας μελέτης είναι η διερεύνηση των σχέσεων και των αξιών που παράγει ο διαφημιστικός λόγος στις διαφημίσεις του ερευνητικού δείγματος. Με σκοπό τη διεξαγωγή της έρευνας, αξιοποιούνται στοιχεία από τη θεωρία της Κριτικής Ανάλυσης Λόγου του Fairclough (1989) όπου ο λόγος μελετάται ως μια μορφή κοινωνικής πρακτικής και εντοπίζεται ο τρόπος με τον οποίο δύναται μέσω της διαφήμισης να παράγεται ένας συγκεκριμένος τρόπος ζωής που αντανακλά σε συγκεκριμένα κοινωνικά και καταναλωτικά πρότυπα. Παράλληλα, αξιοποιούνται στοιχεία της Σημειωτικής Ανάλυσης, η οποία προσφέρει χρήσιμα εργαλεία για την ερμηνεία και την κατανόηση ενός πολυτροπικού κειμένου, όπως είναι η διαφήμιση. Μέσα από τη μελέτη των έντυπων και βιντεογραφημένων διαφημίσεων των ελληνικών μικροζυθοποιιών, διαπιστώνεται η περιορισμένη διαφημιστική παρουσία των εν λόγω επιχειρήσεων, γεγονός που οφείλεται κυρίως στην έλλειψη ανθρώπινων και οικονομικών πόρων. Ταυτόχρονα, οι διαφημίσεις αυτές παρουσιάζουν ιδιαίτερη ομοιομορφία μεταξύ τους ως προς τη μορφή και το περιεχόμενό τους και επιδιώκουν να προσελκύσουν το ενδιαφέρον του καταναλωτή δίνοντας έμφαση στην ποιότητα, στην καινοτομία της μπύρας και στην ενίσχυση και ανάδειξη των τοπικών χαρακτηριστικών.
description: The field of the global beer market is constantly transforming following the exponential growth of microbreweries. The microbrewery industry in Greece has experienced unprecedented growth in recent years as a consequence of this and the establishment of more and more businesses has been encouraged. Today, Greek microbreweries have managed to establish themselves in the beer market as they tend to adopt good practices, utilize pure and local raw materials and respect the consumer and his needs. The purpose of this study is to investigate the relationships and the values produced by the advertising discourse in the advertisements included in the research sample. In this research, the researcher uses the theory of Critical Discourse Analysis (Fairclough, 1989) which studies discourse as a form of social practice and claims that advertisements can produce a specific way of life that reflects on specific social and consumer standards. At the same time, the researcher also uses Semiotic Analysis, which offers useful tools for the interpretation of a multimodal text, such as an advertisement. Following the research, the weaknesses of the printed and the video advertisements of the Greek microbreweries are identified mainly related to the limited material, which is due to the lack of human and financial resources. In addition, the advertisements show similarities in their form and content, as they seek to attract the consumers’ interest by emphasizing the quality of the beer, the innovation of the products and highlighting the special local characteristics.